magyar krimi, 104 perc, 1994
A rendszerváltás megteremtette a maga hiénáit is. A kárpótlási jegyek tulajdonosaira, a földjükre szerencsével licitált egyszerű emberekre rászálltak az ügyeskedők, a szélhámosok különféle Bt-ikkel és Kft-ikkel. Ebbe a nehezen kiismerhető "új világba" csöppen bele a film főhőse, Felicián György, aki tehetséges geológus, és édesanyja halálhírére érkezik haza, a Balaton - felvidékre, amely távolléte alatt igencsak megváltozott. No, nem a táj, hanem azok a bizonyos viszonyok, az emberek között. Újonnan alapított gazdasági társaságok fedőnevével hétpróbás gazemberek idős emberek személyi adatainak felhasználásával jogtalan vagyonrészeket hasítanak ki a korábbi állami tulajdonból. Felicián, aki csak kegyeletből szeretné édesanyja végakaratát teljesíteni, az újdonsült maffiózók harcának kellős közepén találja magát, de nem olyan fából faragták, aki az első "jóindulatú" figyelmeztetésre meghátrál...
Felicián György
Ambrus, a "Kanokok"
Póka Katalin bankfiókvezető
Bakodi József
Madár úr
író: Munkácsi Miklós
forgatókönyvíró: András Ferenc Márton Gyula
zeneszerző: Martha István
operatőr: Sára Balázs
1996. január 25. Veress József
olahmiki1959 2019 nov. 09. - 06:55:53 3/10
Sajnos, nagyon béna ez a film!
Lehet, hogy 25 éve, a rendszerváltás után volt még valami kényesség a sztoriban, mára viszont csak a nagyon rossz minőségű kópia, a csikorgó, életszerűtlen párbeszédek sora, és a jócskán összekuszált sztori maradt meg belőle.
Oké, a vége felé kicsit izgalmasabb, pörgősebb lett a történet, bár, amikor a kiscsaj úgy mászott le a toronyszobából, utána pedig úgy mászott vissza a villámhárítón, hogy a francia pókember is megirigyelte volna, akkor kissé felszisszentem...:)
Valahogy nem mennek nekünk ezek az "akciófilmekbe" oltott krimik.
Művészfilm, történelmi film, háborús film, vígjáték, irodalmi adaptáció jöhet, számtalan remekmű született már ezekben a műfajokban, a politikai krimi és a bűnügyi akciófilm nem tartozik ezek közé.
Egyszer meg lehet nézni, hogy elmondhassuk, "ezt is láttuk", aztán nyugodtan elsüllyeszthetjük a filmarchívum legalsó polcára...:)
DUNAWÖLD 2019 nov. 08. - 23:53:03 10/10
Nem tudom, hogyan lehet, hogy sosem hallottam erről a filmről.
bbhungary 2019 nov. 08. - 23:35:54
Megint lemaradtam. Hol lehet ezt a filmet megtalalni ?
4427-28 2019 nov. 05. - 16:24:11
péntek este 21.50 Duna tv
M41 2150 2019 febr. 17. - 21:13:25 10/10
Nagyon jó film!!! :)
Dalmát 2019 febr. 05. - 17:01:08 5/10 Előzmény presentperfect.bb
Szegedi Erika a polgármester egyik titkárnőjét játszotta (a másikat Bánfalvy Ági), Perczel Zita pedig a kápolna foglyai között téblábolt.
Trivia Showtime 2019 febr. 04. - 11:03:23 7/10
Igazi filmtörténeti ritkaság, amely megmosolyogtató hibáival együtt (vagy talán épp ezek miatt) sokáig emlékezetes marad.
Ahogy pl. a Katát alakító Németh Márti, az akkor még mindössze 13 éves kislány a házfalon mászik, vagy amikor Cserhalmi alsógatyában és törölközőben társalog a helyi szervvel, a motoros "akció" jelenetek, nem beszélve Bács Ferenc önmaga paródiáját nyújtó szerencsétlen menekülős jelenetéről - ezek mind alaposan beleégnek a néző memóriájába.
Örülök, hogy ennyi év után leporolták ezt a méltatlanul (vagy talán méltán) elfeledett mozit.
Az 1981-es születésű Németh Márti egyébként a Keve Kata musical-ben is szerepelt azóta, de sokat nem tudni róla, csak ha hírt ad magáról... ;)
presentperfect.bb 2019 febr. 03. - 23:34:57 Előzmény Dalmát
Én sem szúrtam ki Szegedi Erikát és Preczel Zitát -- kiket játszottak? És ki játszotta Cserhalmi lányát?
Dalmát 2019 febr. 03. - 23:21:20 5/10
Egyedül Madár úr ért benne valamit. András Ferencnek, Munkácsi Miklósnak és Cserhalmi Györgynek ezúttal nem jött össze, ami a Dögkeselyűnél kiválóan működött. Bács Ferenc menekülésénél hangosan felröhögtem, pedig biztos nem ez volt az alkotók célja. Ettől függetlenül örülök, hogy 25 év után újranézhettem ezt a filmet, ami ugyan nem jó, de a maga esetlen módján egész szórakoztató. A végén a stáblista tartogatott néhány meglepetést, Szegedi Erikát és Perczel Zitát nem ismertem fel, vissza kellett pörgetnem, hogy megtaláljam őket.
5i 2019 febr. 03. - 21:06:48 9/10
Jó film! És nem nagyon adják! Hány ilyen lehet még?!
ferus50 2019 febr. 03. - 17:14:44
nem véletlenül ..az akkori gátlástalan elvtárs-urak még ma is itt settenkednek körülöttünk, magas nyugdíjjal,komoly társadalmi elismertséggel birnak...
luci87 2018 ápr. 03. - 15:26:12 10/10
Meltatlanul mellozott film,megallja a helyet pedig,izgalmas,fordulatos.
eroberter 2014 jún. 25. - 17:55:57
Érdekes, hogy annyi más régi és kevésbé régi, jó és még annál is rosszabb magyar filmet elõvesznek, vetítenek, de ezt egyetlenegyszer adta a DunaTV 1996 tájékán, és azóta sem semmi róla. Csak a negatív kritkák. Azokból meg annyi, hogy már csak azért is érdekelne ez a film. De sehol sem lehet a nyomára bukkanni, csak két kis jelenet bukkant fel róla a legismertebb videómegosztón.